ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
2020-21ம் ஆண்டில் வேளாண் ஏற்றுமதியில் இந்தியா சிறப்பான வளர்ச்சி
2020-21ம் ஆண்டில் வேளாண் ஏற்றுமதியில் இந்தியா சிறப்பான வளர்ச்சியை பதிவு செய்துள்ளது. 2020-21ம் ஆண்டில் இந்தியாவின் ஏற்றுமதி சிறப்பாக இருந்ததாக மத்திய வர்த்தகத்துறை செயலாளர் டாக்டர் அனுப் வாதவன் கூறியுள்ளார். அவர் இன்று அளித்த பேட்டியில் கூறியதாவது:
கடந்த 3 நிதியாண்டுகளாக தேக்க நிலையில் இருந்த வேளாண் மற்றும் துணை பொருட்களின் ஏற்றுமதி  2020-21ம் நிதியாண்டில் 41.25 பில்லியன் அமெரிக்க டாலராக அதிகரித்தது. இது 17.34 சதவீத வளர்ச்சி.
2019-20ம் ஆண்டில், ரூ.2.49 லட்சம் கோடிக்கு ஏற்றுமதி செய்யப்பட்டது. 2020-21ம் ஆண்டில் ரூ.3.05 லட்சம் கோடிக்கு ஏற்றுமதி செய்யப்பட்டது. இது 22.62 சதவீத வளர்ச்சி.
இந்தியாவின் வேளாண் மற்றும் துணை பொருட்களின் இறக்குமதி கடந்த 2019-20ம் ஆண்டில், 20.64 பில்லியன் அமெரிக்க டாலராக இருந்தது. 2020-21ம் ஆண்டில் இது 20.67 பில்லியன் அமெரிக்க டாலராக உள்ளது.
கொவிட் தொற்றுக்கு இடையிலும் வர்த்தக சமநிலை 14.5 பில்லியன் அமெரிக்க டாலரிலிருந்து 20.58 பில்லியன் அமெரிக்க டாலராக உயர்ந்துள்ளது. இது 42.16 சதவீத வளர்ச்சி.
கடல்சார் மற்றும் தோட்ட பொருட்கள் தவிர இதர வேளாண் பொருட்கள் கடந்த 2020-21ம் ஆண்டில் 29.81 பில்லியன் அமெரிக்க டாலர் அளவுக்கு ஏற்றுமதி செய்யப்பட்டுள்ளது. இது இதற்கு முந்தைய ஆண்டுடன் ஒப்பிடுகையில் 28.36 சதவீத வளர்ச்சி.
கொவிட்-19 தொற்று காலத்தில், முக்கிய உணவு பொருட்களின் தேவை அதிகரித்ததை, இந்தியா சாதகமாக பயன்படுத்திக் கொண்டது.
உணவு தானியங்களின் ஏற்றுமதியும் அதிக வளர்ச்சி கண்டது. பாசுமதி வகை அல்லாத அரிகளின் ஏற்றுமதி மதிப்பு 4794.54 மில்லியன் அமெரிக்க டாலர். இது 136.04 சதவீத வளர்ச்சி. கோதுமை 549.16 மில்லியன் அமெரிக்க டாலர் அளவுக்கு ஏற்றுமதி செய்யப்பட்டுள்ளது. இது 774.17 சதவீத வளர்ச்சி.
கம்பு, சோளம் போன்ற இதர உணவு தானியங்களின் ஏற்றுமதி 694.14 மில்லியன் டாலர் அளவுக்கு ஏற்றுமதி செய்யப்பட்டுள்ளது. இது 238.28 சதவீத வளர்ச்சி.
இதர வேளாண் பொருட்களின் ஏற்றுமதியும், கடந்த 2019-20ம் ஆண்டுடன் ஒப்பிடுகையில் குறிப்பிடத்தக்க வளர்ச்சி கண்டுள்ளன. புண்ணாக்கு வகைகள் 1675.34 மில்லியன் அமெரிக்க டாலர் அளவுக்கு ஏற்றுமதி செய்யப்பட்டுள்ளது. இது 90.28 சதவீத வளர்ச்சி. சர்க்கரை 2789.97 மில்லியன் அமெரிக்க டாலர் அளவுக்கும், பருத்தி 1897.20 மில்லியன் அமெரிக்க டாலருக்கும், காய்கறிகள் 721.47 மில்லியன் டாலருக்கும், சமையல் எண்ணெய் 602.77 மில்லியன் அமெரிக்க டாலர் அளவுக்கும் ஏற்றுமதி செய்யப்பட்டுள்ளது. இதன் வளர்ச்சி 254.39 சதவீதம்.
இந்திய வேளாண் பொருட்களை அமெரிக்க, சீனா, வங்கதேசம், ஐக்கிய அரபு எமிரேட்ஸ், வியட்நாம், சவுதி அரேபியா, இந்தோனேஷியா, நேபாளம், ஈரான், மற்றும் மலேசியா ஆகிய நாடுகள் இறக்குமதி செய்கின்றன. இந்த நாடுகளுக்கான ஏற்றுமதி நல்ல வளர்ச்சி கண்டுள்ளது. இந்தோனேஷியாவுடனான ஏற்றுமதி வளர்ச்சி 102.42 சதவீதமாகவும், வங்கதேசத்துடனான வளர்ச்சி 95.93 சதவீதமாகவும், நேபாளத்துடனான வளர்ச்சி 50.49 சதவீதமாகவும் அதிகரித்துள்ளது.
இஞ்சி, மிளகு, பட்டை, ஏலக்காய், மஞ்சள், குங்குமப்பூ போன்ற மசாலா பொருட்களின் ஏற்றுமதியும் குறிப்பிடத்தக்க அளவு வளர்ச்சி கண்டுள்ளது. 2020-21ம் ஆண்டில் மசாலா பொருட்களின் ஏற்றுமதி இதுவரை இல்லாத அளவுக்கு 4 பில்லியன் அமெரிக்க டாலரை எட்டியுள்ளது.
ஆர்கானிக் பொருட்களின் ஏற்றுமதி 2020-21ம் ஆண்டில் 1040 மில்லியன் அமெரிக்க டாலராக அதிகரித்துள்ளது. இதன் வளர்ச்சி 50.94 சதவீதம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725891
------
(Visitor Counter : 421
சுகாதாரம் மற்றும் குடும்ப நலத்துறை அமைச்சகம்
கோவிஷீல்டு தடுப்பூசியின் முதல் டோஸுக்கும் இரண்டாவது டோஸுக்குமான இடைவெளி 12 முதல் 16 வாரங்களாக நீட்டிப்பு
கோவிஷீல்டு தடுப்பூசியின் முதல் டோஸுக்கும் இரண்டாவது டோஸுக்குமான இடைவெளியை 12-16 வாரங்களாக நீட்டித்து டாக்டர் என் கே அரோரா தலைமையிலான கொவிட் செயற்குழு பரிந்துரை செய்துள்ளது. தற்போது இரண்டு டோஸ்களுக்குமான இடைவெளி 6-8 வாரங்களாக உள்ளது.
நிஜ வாழ்வின் ஆதாரங்களை அடிப்படையாகக் கொண்டு  கோவிஷீல்டு தடுப்பூசியின் இரண்டு டோஸ்களுக்கான இடைவெளியை நீட்டிக்க செயற்குழு ஒப்புதல் தெரிவித்தது. கோவேக்சின் தடுப்பூசி டோஸ்களுக்கான இடைவெளியில் எந்த மாற்றமும் இல்லை.
கீழ்காணும் உறுப்பினர்கள் கொவிட் செயற்குழுவில் இடம்பெற்றுள்ளனர்:
1. டாக்டர் என் கே அரோரா- இயக்குநர், இன்க்ளென் அறக்கட்டளை
2. டாக்டர் ராக்கேஷ் அகர்வால், இயக்குநர் மற்றும் தலைவர், ஜிப்மர், புதுச்சேரி
3. டாக்டர் ககன்தீப் கங், பேராசிரியர், கிறிஸ்தவ மருத்துவக் கல்லூரி, வேலூர்
4. டாக்டர் ஜே பி முல்லியால், ஓய்வு பெற்ற பேராசிரியர், கிறிஸ்தவ மருத்துவக் கல்லூரி, வேலூர்
5. டாக்டர் நவீன் கண்ணா, குழு தலைவர், மரபணு பொறியியல் மற்றும் உயிரி தொழில்நுட்பத்திற்கான சர்வதேச மையம், ஜவகர்லால் நேரு பல்கலைக்கழகம், புது தில்லி
6. டாக்டர் அமுல்யா பாண்டா, இயக்குநர், தேசிய நோயெதிர்ப்பியல் நிறுவனம், புது தில்லி
7. டாக்டர் வி ஜி சோமானி, தலைவர், இந்திய மருந்து கட்டுப்பாட்டு அமைப்பு, இந்திய அரசு
கொவிட் செயற்குழுவின் பரிந்துரையை மே 12 அன்று நிதி ஆயோக் உறுப்பினர்  டாக்டர் வி கே பால் தலைமையிலான கொவிட்-19 தடுப்பூசி போடுவதற்கான தேசிய நிபுணர் குழு ஏற்றுக்கொண்டது.
இந்தப் பரிந்துரையை மத்திய சுகாதாரம் மற்றும் குடும்ப நல அமைச்சகமும் ஏற்றுக்கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718308
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல் குறித்த சமீபத்திய தகவல்கள்: 20.25 கோடிக்கும் அதிகமான டோஸ்கள் இதுவரை வழங்கப்பட்டுள்ளன
நாட்டில் இதுவரை வழங்கப்பட்டுள்ள கொவிட்-19 தடுப்பு மருந்து டோஸ்களின் எண்ணிக்கை 20.25 கோடியை  கடந்துள்ளதாக இன்று மாலை 7 மணி அளவில் வெளியான தற்காலிக அறிக்கை தெரிவிக்கிறது.
18 முதல் 44 வயதுடைய 8,31,500 பயனாளிகள் தங்களது முதல் டோஸ் தடுப்பூசியை இன்று செலுத்திக் கொண்டனர். தடுப்பூசி வழங்கல் நடவடிக்கையின் மூன்றாவது கட்டம்
தொடங்கியதில் இருந்து நாடு முழுவதும் உள்ள 37 மாநிலங்கள் மற்றும் யூனியன் பிரதேசங்களில் இருக்கும் 1,38,62,428 பயனாளிகளுக்கு தடுப்பு மருந்து வழங்கப்பட்டுள்ளது.
தமிழ்நாட்டில் மட்டும் 18 முதல் 44 வயது வரை உள்ள மக்களில், 4,11,297 பேருக்கு இதுவரை தடுப்பூசி செலுத்தப்பட்டுள்ளது. புதுச்சேரியில் வசிக்கும் 18 முதல் 44 வயது வரை உள்ள மக்களில், 10,680 பேருக்கு இதுவரை தடுப்பூசி செலுத்தப்பட்டுள்ளது.
இதுவரை வழங்கப்பட்டுள்ள
20,25,29,884 டோஸ்களில் 98,08,901 சுகாதாரப் பணியாளர்களுக்கு வழங்கப்பட்டுள்ள முதல் டோஸ் தடுப்பு மருந்து, 67,37,679 சுகாதாரப் பணியாளர்களுக்கு வழங்கப்பட்டுள்ள இரண்டாம் டோஸ் தடுப்பு மருந்து, 1,52,42,964 முன்கள பணியாளர்களுக்கு வழங்கப்பட்டுள்ள முதல் டோஸ் தடுப்பு மருந்து, 84,00,950 முன்கள பணியாளர்களுக்கு வழங்கப்பட்டுள்ள இரண்டாம் டோஸ் தடுப்பு மருந்து, 18 முதல் 44 வயது வரை உள்ள 1,38,62,428 பேருக்கு வழங்கப்பட்டுள்ள முதல் டோஸ் தடுப்பு மருந்து, 45 வயது முதல் 60 வயது வரை உள்ள 6,26,09,143 பேருக்கு வழங்கப்பட்ட முதல் டோஸ் தடுப்பூசி, 45 வயது முதல் 60 வயது வரை உள்ள 1,01,11,128 பேருக்கு வழங்கப்பட்ட இரண்டாம் டோஸ் தடுப்பூசி, 60 வயதுக்கு மேற்பட்ட 5,73,45,128 நபர்களுக்கு வழங்கப்பட்ட முதல் டோஸ் தடுப்பு மருந்து, 60 வயதுக்கு மேற்பட்ட 1,84,11,563 நபர்களுக்கு வழங்கப்பட்ட இரண்டாம் டோஸ் தடுப்பு மருந்து அடங்கும்.
தடுப்பு மருந்து வழங்கும் நடவடிக்கையின் 131-வது நாளான இன்று, மொத்தம் 17,19,931 டோஸ்கள் வழங்கப்பட்டன. இதில் 15,76,982 பயனாளிகள் முதல் டோசையும், 1,42,949 பயனாளிகள் இரண்டாவது டோசையும் பெற்றுக்கொண்டதாக தற்காலிக தகவல்கள் தெரிவிக்கின்றன. இறுதி அறிக்கைகள் இன்று பின்னிரவு நிறைவு செய்யப்படும்.
----
(Visitor Counter : 152
நித்தி ஆயோக்
இந்தியாவில் மாற்றத்தை ஏற்படுத்தும் மகளிருக்கான விருதுகளின் 5வது நிகழ்வை மார்ச் 21 அன்று நித்தி ஆயோக் ஏற்பாடு செய்துள்ளது
கிரண் பேடி உட்பட 75 பேருக்கு விருதுகள்
இந்தியாவில் மாற்றத்தை ஏற்படுத்தும் மகளிருக்கான விருதுகளின் 5வது நிகழ்வை நித்தி ஆயோகின் பெண் தொழில்முனைவோர் அமைப்பு 2022, மார்ச் 21 அன்று ஏற்பாடு செய்துள்ளது.
சுதந்திரத்தின் 75வது ஆண்டுப் பெருவிழாவின் பகுதியாக இந்த ஆண்டு 'வலிமையும் திறமையும் கொண்ட இந்தியா' வுக்குப் பங்களிப்பு செய்ததைக் கொண்டாடுவதற்காக சாதனைப் பெண்கள் 75 பேருக்கு விருதுகள் வழங்கப்படவுள்ளன.
ஒருமைப்பாட்டையும் பிணைப்பையும் வெளிப்படுத்துவதற்காக மிகச் சிறந்த பெண்களுக்கு விருதுகள் சமமாக வழங்கப்படவுள்ளன. புதுச்சேரியின் முன்னாள் துணைநிலை ஆளுநர் கிரண் பேடி, ஐநாவின் முன்னாள் உதவி தலைமைச் செயலாளர் லட்சுமி பூரி, ஏரோநாட்டிக்கல் அமைப்பின் தலைமை இயக்குனர் டாக்டர் டெஸ்ஸி தாமஸ், பாரத ஸ்டேட் வங்கியின் முன்னாள் தலைவர் தேவஜானி கோஷ், பாடகி இள அருண், தூர்தர்ஷனின் முன்னாள் செய்தி ஒருங்கிணைப்பாளர் சல்மா சுல்தான், அப்போலோ மருத்துவமனைகளின் இணை நிர்வாக இயக்குனர் டாக்டர் சங்கீதா ரெட்டி, டா மிலானோ லெதர்ஸ் நிர்வாக இயக்குனர் ஷிவானி மாலிக் உள்ளிட்டோர் விருது பெறுகின்றனர்.
விளையாட்டுத்துறை பெண் ஆளுமைகளான ஷைனி வில்சன், கம்மம் மல்லேஸ்வரி, லாவ்லினா போர்கோஹைன், மான்சி ஜோஷி,
ப்ரனதி நாயக், சிம்ரஞ்சித் கவுர், பாதுகாப்புத் துறையின் அதிகாரிகள் ஆகியோர் இந்த நிகழ்வில் பங்கேற்பார்கள.
நித்தி ஆயோகின் தலைமை நிர்வாக அதிகாரி அமிதாப் காந்த், மூத்த ஆலோசகர் அன்னா ராய் இந்தியாவில் உள்ள ஐநாவுக்கான ஒருங்கிணைப்பாளர் ஷோம்பி ஷார்ப், பெண் தொழில்முனைவோர் அமைப்புக்கான பாடலை இயற்றி, இசையமைத்து, பாடிய கைலாஷ் கெர் ஆகியோரும் இந்த நிகழ்வில் பங்கேற்பார்கள்.
பொதுமக்கள் மற்றும் சமூக சேவை, பொருள் உற்பத்தி பிரிவு, பொருளுற்பத்தி அல்லாத பிரிவு, டிஜிட்டல் புதிய கண்டுபிடிப்பு உள்ளிட்ட ஏழு வகைமைகளில் 2021 அக்டோபர் 1 முதல் 2022 பிப்ரவரி 21 வரை விண்ணப்பங்கள் வரவேற்கப்பட்டு விருது பெறும் 75 பேர் தெரிவு செய்யப்பட்டுள்ளனர்.
இந்த நிகழ்வு 2022 மார்ச் 21 இரவு 7 மணி முதல் 9 மணி வரை நடைபெறும். இதனை https://tinyurl.com/WTIAwards என்ற இணையத்தில் காணலாம்:
சிறுபான்மையினர் நலன் அமைச்சகம்
ஹஜ் 2021 ஆய்வு கூட்டத்தை நடத்தினார் மத்திய அமைச்சர் திரு முக்தர் அப்பாஸ் நக்வி
கொரோனா தொற்று நிலவரம் காரணமாக, 2021ம் ஆண்டு ஹஜ் பயண நிகழ்வுகள், தேசிய மற்றும் சர்வதேச நெறிமுறைகளை சார்ந்து இருக்கும் என மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறினார்.
தில்லியில் இன்று நடந்த ஹஜ் 2021 ஆய்வு கூட்டத்துக்கு தலைமை தாங்கிய அமைச்சர் திரு. முக்தர் அப்பாஸ் நக்வி, 2021ம் ஆண்டு ஜூன்-ஜூலை மாதங்களில் ஹஜ் புனித பயண ஏற்பாடுகளை மேற்கொள்ளத் திட்டமிடப்பட்டுள்ளதாகவும், ஆனால் இது தொடர்பான இறுதி முடிவு, கொரோனா தொற்று நேரத்தில் மக்கள் நலனை கருத்தில் கொண்டு சவுதி அரேபியா அரசு மற்றும் மத்திய அரசு வழங்கும் நெறிமுறைகளை கருத்தில் கொண்டு எடுக்கப்படும் எனவும் தெரிவரித்தார்.
அடுத்தாண்டு ஹஜ் புனித பயணம் பற்றி சவுதி அரேபிய அரசு முடிவு எடுத்தபின், அதற்கான விண்ணப்ப நடைமுறைகளை இந்திய ஹஜ் குழு மற்றும் இதர இந்திய முகமைகள் முறைப்படி அறிவிக்கும் என அமைச்சர் திரு முக்தர் அப்பாஸ் நக்வி கூறினார்.
அடுத்தாண்டு ஹஜ் பயண திட்டத்தில், தேவையான வழிகாட்டுதல்களுக்கு ஏற்ப, குறிப்பிடத்தக்க மாற்றம் இருக்கலாம் என திரு முக்தர் அப்பாஸ் நக்வி தெரிவித்தார். இந்தியா மற்றும் சவுதி அரேபியாவில், இருப்பிடம், போக்குவரத்து, சுகாதாரம் மற்றும் இதர வசதிகள் போன்றவற்றில் மாற்றங்கள் இருக்கலாம் என அவர் தெரிவித்தார்.
கொரோனா தொற்று காரணமாக, புனித பயணிகளின் சுகாதாரம் மற்றும் நலம் ஆகியவை மத்திய அரசுக்கு மிக முக்கியம் என அமைச்சர் திரு முக்தர் அப்பாஸ் நக்வி தெரிவித்தார். இது தொடர்பாக அனைத்து ஏற்பாடுகளையும் இந்திய முகமைகள் உறுதி செய்யும் என அவர் தெரிவித்தார். புனித பயணிகளின் சுகாதாரம் மற்றும் நலனை உறுதி செய்வதற்கு, தேவையான முன்னெச்சரிக்கை நடவடிக்கைகளை மத்திய அரசும், ஹஜ் குழுவும் தொடங்கியுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1665797
-----
(Visitor Counter : 149
ஜல்சக்தி அமைச்சகம்
ஜல்ஜீவன் திட்டத்தின் கீழ் குடிநீர் குழாய் இணைப்பு வழங்கும் பணி மேகாலயாவில் வேகமாக நடக்கிறது
ஜல்ஜீவன் திட்டத்தின் கீழ், மேகாலயாவில் குடிநீர் குழாய் இணைப்பு வழங்கும் பணி வேகமாக நடக்கிறது. இங்குள்ள அனைத்து கிராம வீடுகளுக்கும் 2023-ம் ஆண்டுக்குள் குடிநீர் குழாய் இணைப்பு வழங்க மேகாலயா அரசு முடிவு செய்துள்ளது.
மேகாலயாவில் உள்ள 6,145 கிராமங்களில், 5.90 லட்சம் வீடுகள் உள்ளன. இங்கு இதுவரை குடிநீர் குழாய் இணைப்புகள் இல்லாமல் உள்ள 5.83 லட்சம் வீடுகளுக்கு இணைப்புகள் வழங்கப்படவுள்ளன. இதற்கான பணிகள் விரைவாக நடக்கின்றன.
2023-ம் ஆண்டுக்குள், அனைத்து வீடுகளுக்கும் குடிநீர் குழாய் இணைப்பு வழங்க முடிவு செய்யப்பட்டுள்ளது. கிராம பஞ்சாயத்துகள் மூலம் இத்திட்டம் அமல்படுத்தப்பட்டு வருகிறது.
இந்த பணிகளை, ஜல்ஜீவன் திட்ட குழு உறுப்பினர்கள் சமீபத்தில் பார்வையிட்டனர். கொரோனா தொற்று காலத்திலும், பருவமழைக் காலத்திலும், குடிநீர் குழாய் இணைப்பு வழங்கும் பணி வேகமாக நடக்கிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1675111
----
(Visitor Counter : 85
இந்திய போட்டிகள் ஆணையம்
ஹெல்த்கேர் குளோபல் என்டர்பிரைசஸ் நிறுவனத்தின் பங்குகளை அக்ஸோ நிறுவனம் வாங்குவதற்கு சிசிஐ ஒப்புதல்
ஹெல்த்கேர் குளோபல் என்டர்பிரைசஸ்  நிறுவனத்தின் பங்குகளை அக்ஸோ நிறுவனம் வாங்குவதற்கு இந்திய போட்டியியல் ஆணையம் , நிறுவனச் சட்டம் 2002 பிரிவு 31-ன் கீழ் இன்று ஒப்புதல் அளித்துள்ளது. இதன் மூலம் அக்ஸோ நிறுவனம், எச்சிஜி நிறுவனத்தின் பங்குகளை 58.2 விழுக்காடு வரை வாங்குவதற்கு வகை செய்யப்பட்டுள்ளது.
விரிவான தகவல்களுக்கு - https://pib.gov.in/PressReleasePage.aspx?PRID=1638864
பிரதமர் அலுவலகம்
டாக்டர் பாலாசாகேப் விகே பட்டீலின் சுயசரிதையை வெளியிட்டு, பிரவரா ஊரக கல்வி சங்கத்துக்கு அவரது பெயரை பிரதமர் சூட்ட உள்ளார்
டாக்டர் பாலாசாகேப் விகே பட்டீலின் சுயசரிதையை வெளியிட்டு, பிரவரா ஊரக கல்வி சங்கத்துக்கு 'லோக்நேதே டாக்டர் பாலாசாகேப் விகே பட்டீல் பிரவரா ஊரக கல்வி சங்கம்' என்னும் பெயரை பிரதமர் திரு நரேந்திர மோடி காணொலி காட்சி மூலம் 13 அக்டோபர் காலை 11 மணிக்கு சூட்ட உள்ளார்
மக்களவை உறுப்பினராக பல முறை டாக்டர் பாலாசாகேப் விகே பட்டீல் சேவையாற்றியுள்ளார். தனது ஒட்டுமொத்த வாழ்க்கையையும் சமூக நலனுக்காக அர்ப்பணித்து, வேளாண்மை மற்றும் கூட்டுறவுத் துறைகளில் அவர் ஆற்றிய சிறப்பான சேவையை சரியாக குறிக்கும் வகையில் அவரது சுயசரிதைக்கு 'தே வேச்வா கரணி'  என்று பெயரிடப்பட்டுள்ளது.
ஊரக மக்களுக்கு உலகத் தரம் வாய்ந்த கல்வியை அளிப்பதற்கும், பெண் குழந்தைக்கு அதிகாரமளிக்கவும் அகமதுநகர் மாவட்டத்தில் உள்ள லோனியில் 1964-ஆம் ஆண்டு பிரவரா ஊரக கல்வி சங்கம் நிறுவப்பட்டது. மாணவர்களின் கல்வி, சமூக, பொருளாதார, கலாச்சார, உடல்நல மற்றும் மனநல வளர்ச்சிக்கு சேவையாற்றும் ஒற்றை நோக்கத்தில் இந்த சங்கம் தற்போது செயல்பட்டு வருகிறது..
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக் போட்டியில் மல்யுத்த வீராங்கனை லவ்லினா போர்கோஹைன் வெண்கலம் வென்றார்
மல்யுத்த வீராங்கனை லவ்லினா போர்கோஹைன், 69 கிலோ எடைப் பிரிவில் இன்று உலக சாம்பியன் பட்டம் பெற்ற துருக்கி வீராங்கனை பஸ்செனாஸ் சுர்மெனேலியிடம்  அரையிறுதியில் தோல்வியடைந்ததைத் தொடர்ந்து வெண்கலப் பதக்கம் பெற்றார். இது நாட்டின் மூன்றாவது பதக்கமாகும். இதற்கு முன்னதாக பேட்மிண்டன் விளையாட்டில் பிவி சிந்து வெண்கலப் பதக்கமும், பழுதூக்குதலில் மீராபாய் சானு வெள்ளிப் பதக்கமும் பெற்றனர். பதக்கம் வென்ற லவ்லினா போர்கோஹைனுக்கு குடியரசுத் தலைவர் திரு.ராம்நாத் கோவிந்த், பிரதமர் திரு.நரேந்திர மோடி, விளையாட்டுத் துறை அமைச்சர் திரு.அனுராக் சிங் தாக்கூர் மற்றும் நாடு முழுவதிலும் உள்ள மக்கள் வாழ்த்து தெரிவித்தனர்.
இது தொடர்பாக குடியரசுத் தலைவர் திரு.ராம்நாத் கோவிந்த் டிவிட்டரில், "வாழ்த்துகள் லவ்லினா போர்கோஹைன்! உங்கள் கடின உழைப்பாலும் விடாமுயற்சியாலும் நீங்கள் தேசத்தைப் பெருமை அடையச் செய்துள்ளீர்கள். ஒலிம்பிக் போட்டிகளில் நீங்கள் பெற்ற வெண்கலப் பதக்கம் நாட்டில் உள்ள இளைஞர்களை, குறிப்பாக பெண்களை, அவர்களின் முன்னாள் உள்ள சவால்களை எதிர்த்து போரிட்டு சாதிக்கவும், அவர்களின் கனவுகளை நனைவாக்கவும் உத்வேகம் அளிக்கும்" என்று கூறியுள்ளார்.
பிரதமர் திரு.நரேந்திர மோடி, ஒலிம்பிக் போட்டியில் பதக்கம் வென்ற லவ்லினா போர்கோஹைனை வாழ்த்தினார். இது பற்றி பிரதமர் திரு.நரேந்திர மோடி டிவிட்டரில், "சிறப்பாக சண்டையிட்டீர்கள் லவ்லினா போர்கோஹைன்! மல்யுத்த களத்தில் அவரது வெற்றி பல்வேறு இந்தியர்களை ஊக்குவிக்கும். அவரது விடாமுயற்சி வியக்கத்தக்கது. வெண்கலப் பதக்கம் வென்ற அவருக்கு வாழ்த்துகள். அவரின் எதிர்காலம் சிறக்கவும் வாழ்த்துகளைத் தெரிவித்துக்கொள்கிறேன்" என்று கூறியுள்ளார்.
விளையாட்டுத் துறை அமைச்சர் திரு.அனுராக் சிங் தாக்கூர் டிவிட்டரில், "லவ்லினா, அவரின் சிறந்த திறனைக் காண்பித்துள்ளார். அவரது சாதனைகளைக் கண்டு இந்தியா மிகவும் பெருமை அடைகிறது. அவரது முதல் போட்டியில் வெண்கலப் பதக்கம் வென்றுள்ளார், அவரது பயணம் இப்போதுதான் தொடங்கியுள்ளது" என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742410
----
(Visitor Counter : 182
இளைஞர் நலன் மற்றும் விளையாட்டு அமைச்சகம்
ஒலிம்பிக் தங்கம் வென்ற வீர்ர் நீரஜ் சோப்ராவிற்கு துருக்கியின் அந்தல்யாவில் பயிற்சி மேற்கொள்ள ஒலிம்பிக் பதக்க இலக்குத்திட்டம் நிதியுதவி
ஒலிம்பிக் தங்கம் வென்ற வீர்ர் நீரஜ் சோப்ராவிற்கு துருக்கியின் அந்தல்யாவில் உள்ள குளோரியா ஸ்போர்ட்ஸ் அரங்கில் 61 நாட்களுக்கு பயிற்சி அளிக்க இளைஞர் விவகாரங்கள் மற்றும் விளையாட்டு அமைச்சகத்தின் ஒலிம்பிக் பதக்க இலக்குத்திட்டத்தின் கீழ் நிதியுதவி அளிக்க ஒப்புதல் வழங்கப்பட்டுள்ளது.
ஒலிம்பிக் பதக்க இலக்குத்திட்டத்தின் நிதியுதவியின் மூலம், கடந்த ஆண்டும் பயிற்சி பெற்ற திரு நீரஜ் சோப்ரா, ஏப்ரல் 1ஆம் தேதி துருக்கிக்குச் சென்று மே 31ஆம் தேதி வரை பயிற்சி பெறுவார். நீரஜ் மற்றும் அவரது பயிற்சியாளர் கிளாஸ் பார்டோனிட்ஸ் மற்றும் பிசியோதெரபிஸ்ட்-ஆகியோரின் விமானக் கட்டணம், தங்குமிடம், மருத்துவக் காப்பீடு மற்றும் உள்ளூர் போக்குவரத்துச் செலவுகள் இதில் அடங்கும்.
ஜல்சக்தி அமைச்சகம்
மத்தியப் பிரதேசத்தின் சத்தார்பூர் மாவட்டத்தில் தசாப்தங்களாக பெண்கள் எதிர்கொண்டு வந்த துயரங்கள் மற்றும் வலிகளை ஜல் ஜீவன் இயக்கம் போக்கும்
ஜல் ஜீவன் இயக்கத்தை ஏற்றுக் கொண்டு, மத்தியப் பிரதேசத்தின் சத்தார்பூர் மாவட்டத்தில் உள்ள பிஜாவர் வட்டத்தில் இருக்கும் மஜ்குவான் குர்த் சமுகம் கிராம செயல் திட்டத்தை உருவாக்கியுள்ளது.
அப்பகுதியில் நிலவும் தண்ணீர் பற்றாக்குறையின் காரணமாக அங்குள்ள பெண்கள் தசாப்தங்களாக எதிர்கொண்டு வந்த துயரங்கள் மற்றும் வலிகளை ஜல் ஜீவன் இயக்கம் போக்கும்.
1,652 நபர்கள் வசிக்கும் மஜ்குவான் குர்த்தில் விவசாயம் தான் பிரதான தொழிலாகும். தன்னுடைய அனைத்து தேவைகளுக்கும் நிலத்தடி நீரையே அந்த கிராமம் 100 சதவீதம் நம்பி வந்தது.
கோதுமை சாகுபடிக்காக அதிக அளவில் தண்ணீர் பயன்படுத்தப்படுவதால், டிசம்பர் முதல் பிப்ரவரி வரை அங்கு குடி தண்ணீர் பிரச்சினை ஏற்படுகிறது. எனவே, ஜல் ஜீவன் இயக்கத்தின் மூலம் இதற்கு தீர்வு காணப்படுகிறது.
2024-ஆம் ஆண்டுக்குள் கிராமங்களில் உள்ள ஒவ்வொரு வீட்டிலும் தண்ணீர் குழாய் இணைப்பை உறுதி செய்வதை ஜல் சக்தி அமைச்சகத்தின் ஜல் ஜீவன் இயக்கம் லட்சியமாகக் கொண்டுள்ளது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666116
------
(Visitor Counter : 94
எரிசக்தி அமைச்சகம்
நாடு முழுவதும் உள்ள கொவிட் பராமரிப்பு வசதிகளை என்டிபிசி மேம்படுத்துகிறது
மின்சார அமைச்சகத்தின் கீழ் இயங்கும் நாட்டின் மூன்றாவது மிகப்பெரிய ஒருங்கிணைந்த எரிசக்தி நிறுவனமான என்டிபிசி லிமிடெட், கொவிட் தீவிர பராமரிப்பிற்கு ஆதரவளிக்கும் வகையில் 500-க்கும் அதிகமான ஆக்சிஜன் படுக்கைகளையும் 1,100-க்கும் அதிகமான தனிமைப்படுத்தப்பட்ட படுக்கைகளையும் நாடு முழுவதும் வழங்கியுள்ளது.
தேசிய தலைநகர் பகுதியில், 200 ஆக்சிஜன் படுக்கைகளுடன் கூடிய கொவிட் பராமரிப்பு மையங்களை அந்நிறுவனம் நிறுவியுள்ளது. மேலும், பதார்பூர், நோய்டா மற்றும் தாத்ரி ஆகிய இடங்களில் 140 தனிமைப்படுத்தப்பட்ட மெத்தைகளை நிறுவி உள்ளது. ஒடிசாவில் உள்ள சுந்தர்காரில் அது 500 படுக்கைகள் கொண்ட கொவிட் பராமரிப்பு மையத்தை நிறுவி உள்ளதோடு, 20 சுவாசக் கருவிகளையும் வழங்கியுள்ளது.
தேசிய தலைநகரப் பகுதிக்காக 11 ஆக்சிஜன் உற்பத்தி ஆலைகளுக்கான ஆர்டர்களையும் இந்நிறுவனம் ஏற்கனவே வழங்கியுள்ளது. இதைத் தவிர, பாட்டலிங்க் வசதியுடன் கூடிய இரண்டு மிகப்பெரிய ஆக்சிஜன் உற்பத்தி மையங்கள் நிறுவப்பட்டு வருகின்றன. மேலும் இதர மாநிலங்களில் 8 பல்வேறு இடங்களில் ஆக்ஸிஜன் உற்பத்தி நிலையங்களை இந்நிறுவனம் உருவாக்கி வருகிறது. கூடுதலாக, இதர மாநிலங்களில் உள்ள பல்வேறு அரசு மருத்துவமனைகளில் ஆக்சிஜன் உற்பத்தி மையங்களை நிறுவுவதற்கான ஆதரவை இந் நிறுவனம் வழங்கியுள்ளது.
இதற்கிடையே, 70 ஆயிரத்துக்கும் அதிகமான தனது பணியாளர்கள் மற்றும் தொழிலாளர்களுக்கு தடுப்பு மருந்தை என்டிபிசி வழங்கியுள்ளது. கொரோனா நோயாளிகளுக்கு மிகச்சிறந்த
மருத்துவ ஆதரவு வழங்கப்படுவதையும் என்டிபிசி உறுதி செய்கிறது. ஆக்சிஜன் மற்றும் எளிதில் கிடைக்காத மருந்துகளை கிடைக்கச் செய்வதில் மின்சார அமைச்சகம் மற்றும் சுகாதார அமைச்சகத்துடன் இணைந்து என்டிபிசி பணியாற்றுகிறது.
சிறப்பு சேவைகள் மற்றும் கட்டுரைகள்
இந்தியக் கடற்படையின் கப்பல் தயாரிப்பு நிறுவனமான ஜிஆர்எஸ்இ, ஒரே ஆண்டில் 3வது மிகப்பெரிய ஆய்வுக் கப்பலை வடிவமைத்துள்ளது
மத்திய பாதுகாப்புத்துறையின் கீழ் இயங்கும், கார்டன் ரீச் ஷிப்பில்டர்ஸ் மற்றும் இன்ஜினியர்ஸ்  நிறுவனம், இந்திய கடற்படைக்காக 3-வது மிகப்பெரிய ஆய்வுக்கப்பலை வடிவமைத்துள்ளது. இன்று நடைபெற்ற நிகழ்ச்சியில், தெற்கு பிராந்திய இந்தியக் கடற்படையின் மனைவியர் நலச் சங்கத் தலைவர் திருமதி மதுமதி ஹம்பிஹோலி இந்த ஆய்வுக் கப்பலை தொடங்கிவைத்தார்.
இவ்விழாவில் தெற்கு கடற்படை கமாண்டரும், பிளாக் கமாண்டிங் அதிகாரியுமான துணை அட்மிரல் ஹம்பிஹோலி சிறப்பு விருந்தினராகக் கலந்துகொண்டு பேசினார். அப்போது, கடந்த 60 ஆண்டுகளில், ஜிஆர்எஸ்இ நிறுவனம் 800க்கும் மேற்பட்ட கப்பல்களை உருவாக்கியிருப்பதாகவும், இதில் 100க்கும் மேற்பட்டவை இந்தியக் கடற்படைக்கு வழங்கப்பட்டிருப்பதாகவும் கூறினார். இந்தக் கப்பல்கள், இந்திய கடற்படை, இந்திய கடலோரக் காவல்படை, இந்திய நட்பு நாடுகளான மொரீஷியஸ், சீஷல்ஸ் உள்ளிட்ட நாடுகளுக்கு வழங்கப்பட்டிருப்பதாகவும் குறிப்பிட்டார்.
உள்நாட்டிலேயே தயாரிக்கப்பட்ட நவீன வசதிகளுடன் கூடிய இந்த ஆய்வுக்கப்பல், 110 மீட்டர் நீளமும், 16 மீட்டர் அகலமும் கொண்டது. சுமார் 3,400 டன் எடையிலான பொருட்களை எடுத்துச்செல்லும் திறன் கொண்டது.
இதன்மூலம், ஒரே ஆண்டில் 3-வது மிகப் பெரிய ஆய்வுக் கப்பலை வடிவமைத்து ஜிஆர்எஸ்இ நிறுவனம் சாதனை படைத்துள்ளது. இது இந்தியக் கடற்படையின் கடற்பாதுகாப்பு மற்றும் கண்காணிப்பு பணிகளைத் தீவிரப்படுத்த முக்கியப் பங்காற்றும் எனத் தெரிவிக்கப்பட்டுள்ளது. 2022ம் ஆண்டுக்கான பாதுகாப்பு அமைச்சரின் விருது ஜிஆர்எஸ்இ நிறுவனத்திற்கு வழங்கப்பட்டிருப்பது குறிப்பிடத்தக்கது.
சிறப்பு சேவைகள் மற்றும் கட்டுரைகள்
ரூ 40.12 லட்சம் மதிப்புடைய தங்கம் மற்றும் கைபேசிகள் சென்னை விமான நிலைய சுங்கத்துறையால் பறிமுதல்
விமானம் மூலம் தங்கம் கடத்தி வரப்படுவதாகக் கிடைத்த தகவலை தொடர்ந்து, எமிரேட்ஸ் விமானம் ஈகே-544 மூலம் துபாயில் இருந்து சென்னை வந்திறங்கிய ராமநாதபுரத்தை சேர்ந்த ராவுத்தர் நைனா முகமது, 50, மற்றும் இப்ராகிம், 46, ஆகியோர் வெளியே செல்லும் வழியில் சந்தேகத்தின் அடிப்படையில் அதிகாரிகளால் இடைமறிக்கப்பட்டனர்.
அவர்களை சோதனையிட்ட போது, ரூ 27.77 லட்சம் மதிப்புடைய 545 கிராம் தங்கத்தை பசை வடிவில் 4 பொட்டலங்களாக உடலுக்குள் மறைத்து வைத்து கொண்டு வந்திருந்தது கண்டுபிடிக்கப்பட்டது. மேலும் சோதனையிட்டபோது, 11 தங்க துண்டுகளும், ஒரு தங்க தட்டும் அவர்களது கால்சட்டைப்பை மற்றும் கைப்பைகளில் இருந்து பறிமுதல் செய்யப்பட்டன. 160 கிராம் எடையிலான இவற்றின் மதிப்பு ரூ 8.15 லட்சம் ஆகும்.
மொத்தம் 705 கிராம் எடையுடைய ரூ 35.92 லட்சம் தங்கம் சுங்க சட்டத்தின் கீழ் பறிமுதல் செய்யப்பட்டது. அவர்களது பைகளை சோதனையிட்ட போது, ரூ 4.2 லட்சம் மதிப்புடைய மூன்று ஐ-போன் புரோ மற்றும் மூன்று சாம்சங் கேலக்சி கைபேசிகள் சுங்க சட்டத்தின் கீழ் பறிமுதல் செய்யப்பட்டன.
ஆக மொத்தம் 705 கிராம் எடையுடைய தங்கமும், ஆறு கைபேசிகளும் சுங்க சட்டத்தின் கீழ் பறிமுதல் செய்யப்பட்டன. இவற்றின் மொத்த மதிப்பு ரூ 40.12 லட்சம் ஆகும்.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
சிறப்பு சேவைகள் மற்றும் கட்டுரைகள்
அஞ்சல் ஆயுள் காப்பீட்டு விற்பனை முகவர்கள் தேர்வு
1. முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில், அஞ்சல் ஆயுள் காப்பீட்டு/ கிராம அஞ்சல் ஆயுள் காப்பீட்டு விற்பனைக்காக புதிய நேரடி முகவர்களை ஈடுபடுத்தவிருக்கிறது. விருப்பமுள்ளவர்கள் கீழ்காணும் தகுதியை பெற்றிருப்பின் எண் 2, சிவஞானம் சாலை, தியாகராய நகர், சென்னை 600017 இல்  உள்ள முதுநிலை அஞ்சல் கோட்ட கண்காணிப்பாளர், சென்னை மத்திய கோட்டம் அலுவலகத்தில் 26.05.2023 அன்று காலை 10.00 மணிக்கு நடைபெற உள்ள நேர்க்காணலில் கலந்து கொள்ளலாம்.
2. தேவையான தகுதிகள்:
அ. கல்வித் தகுதி: குறைந்தது பத்தாம் வகுப்பில் தேர்ச்சி பெற்றிருக்க வேண்டும்.
ஆ: வயது வரம்பு: 18-லிருந்து 50 வரை
இ: பிரிவுகள்: சுய தொழில் செய்யும் / வேலையில்லா இளைஞர்கள், ஏதேனும் காப்பீட்டு நிறுவனத்தில் பணி புரிந்த முன்னாள் காப்பீட்டு ஆலோசகர்கள்/ முகவர்கள், அங்கன்வாடி மற்றும் மஹிளா மண்டல் பணியாளர்கள், சுய உதவிக்குழு உறுப்பினர்கள், முன்னாள் ராணுவத்தினர், ஓய்வு பெற்ற ஆசிரியர்கள் விண்ணப்பிக்கலாம்.
ஈ: விரும்பத்தக்க தகுதிகள்: ஆயுள் காப்பீடுகளை விற்பனை செய்வதில் முன் அனுபவம் உள்ளவர்கள், கணினிப் பயிற்சி உள்ளவர்கள் / சொந்தப்பகுதி பற்றி நன்கு அறிந்தவர்கள் மற்றும் சென்னை மாநகராட்சியை சார்ந்தவராக இருத்தல் வேண்டும்.
உ. இதர ஆயுள் காப்பீட்டு அலுவலகத்தில் முகவர்களாக இருப்பவர்கள், அஞ்சல் அயுள் காப்பீட்டு முகவர்களாக விண்ணப்பிக்க தகுதியில்லை.
ஊ. மேற்கண்ட தகுதியுடையவர்கள் மூன்று புகைப்படத்துடன் , அசல் மற்றும் இரண்டு நகல் -வயதுச்சான்று, முகவரிச்சான்று மற்றும் கல்விச்சான்றுடன் அனுகவும். நேர்க்காணலுக்கு பின் தேர்ந்தெடுக்கப்படுபவர்கள் ஐந்தாயிரம் ரூபாய்க்கு தேசிய சேமிப்பு பத்திரம் [NSC] அல்லது கிசான் விகாஸ் பத்திரத்தை [KVP] பணப் பாதுகாப்பு பத்திரமாக வழங்க வேண்டும்.
இந்த நேர்க்காணல் அஞ்சல் ஆயுள் காப்பீட்டு பாலிசிகளை முகவர்கள் மூலம் விற்பனை செய்வதற்காக நடத்தப்படுகிறது. முகவர்களாக தேர்ந்தெடுக்கப்படுபவர்கள் பிடிக்கும் பாலிசியின் பிரீமியம் அடிப்படையில் ஊக்கத்தொகை வழங்கப்படும்.